

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ບົດລາຍງານ**

**ຮຽນ:** ທ່ານຫົວຫໜ້າຜູ່ປະສານງານ ແລະທ່ານຫົວໜ້າຊ່ຽວຊານໂຄງການ ຕາບີ

**ທີ່ນະຄອນຫລວງ ວຽງຈັນ**.

**ເລື່ອງ:** ລາຍງານການປະຕິບັດໜ້າທີ່ຮັບຜິດຊອບ, ຄວາມຄືບໜ້າ ແລະການຊີ້ນໍາໂຄງການຍອ່ຍຂອງ

 ສະຫະພັນແມ່ຍິງແຂວງ ປະຈໍາເດືອນ ມີນາ (3) 2016.

* 1. **ໃຫ້ທິດຊີ້ນໍາ, ນໍາພາອອກແບບວິທີການ ແລະເຄື່ອງມື, ວາງແຜນ, ຮ່ວມຈັດຕັ້ງປະຕິບັດຝຶກອົບຮົມກ່ຽວກັບຂະບວນການຜະລິດໄຄແຜ່ນ, ລົງຊຸກຍູ້, ກວດກາ, ຕິດຕາມ ແລະ ການປະເມີນຜົນກິດຈະກໍາ ເພືອ່ຜັນຂະຫຍາຍແຜນການ ແລະສອດຄອ່ງກັບແຜນການພັດທະນາສະຫະພັນແມ່ຍິງທີ່ວາງອອກ :**
		1. ແນະນໍາທິມງານມາຈາກສະຫະພັນແມ່ຍິງແຂວງ, ສະຫະພັນແມ່ຍິງເມືອງ 3 ເມືອງ ຄື: ເມືອງ ຈອມເພັດ, ວຽງຄໍາ, ນໍ້າບາກ ປະເມີນຜົນກອ່ນ ແລະຫລັງການຝຶກອບຮົມການຜະລິດໄຄແຜ່ນຕາມແບບຟອມທີ່ສ້າງໄວ້ ລວມທັງການແບ່ງຄວາມຮັບຜິດຊອບຂອງແຕ່ລະຄົນ.
		2. ສະເໜີແຜນດໍາເນີນວຽກງານ, ຜົນຂອງການລົງສຶກສາຄວາມເປັນໄປໄດ້ທີ່ຜ່ານມາ, ການສະໜັບສະໜູນຂອງໂຄງການ ຕາບີ ທີ່ຕິດພັນກັບແຜນພັດທະນາແມ່ຍິງ. ອະທິບາຍມາດຖານ, ເງືອ່ນໄຂຜູ່ຈະເຂົ້າເປັນສະມາຊິກກຸ່ມຜະລິດໄຄແຜ່ນ, ຫລັກການຄຸ້ມຄອງກຸ່ມຜະລິດ, ແຕ່ງຕັ້ງຄະນະກໍາມະການຂັ້ນບ້ານ, ຄັດເລືອກເອົາສະມາຊິກກຸ່ມຜະລິດໄຄແຜ່ນ, ຄະນະກຸ່ມຜະະລິດໄຄແຜ່ນ ປະຕິບັດຢູ່ 4 ບ້ານຄື: ບ້ານ ສະນົກ ເມືອງ ຈອມເພັດ, ບ້ານ ບວມຫວານ ເມືອງ ວຽງຄໍາ, ບ້ານ ລີ່ ແລະບ້ານ ໂພນໄຊ ເມືອງ ນໍ້າບາກ ຢູ່ໃນຊ່ວງຝຶກອົບຮົມ
	2. **ອອກແບບ, ເຄື່ອງມື, ວິທີການ ແລະ ຂະບວນການເກັບກໍາ ຫຼື ສຶກສາຂໍ້ມູນ ຫຼື ບັນທຶກຂໍ້ມູນ ແລະ ວິເຄາະຂໍ້ມູນຜົນໄດ້ຮັບ ຕ່າງໆຂອງການຈັດຕັ້ງປະຕິບັດກິດຈະກໍາຍ່ອຍ ຫຼື ໂຄງການຍ່ອຍ (ການປູກເຫັດທໍາມະຊາດ) ແລະໂຄງການຍອ່ຍປັບປຸງຄຸນນະພາບໄຄແຜ່ນ.**
		1. ສ້າງແບບຟອມປະເມີນກອ່ນ ແລະ ຫລັງການຝຶກອົບຮົມການຜະລິດໄຄແຜ່ນ.
		2. ສ້າງແບບຟອມຄໍາເຫັນຂອງຜູ່ບໍລິໂພກໄຄແຜ່ນໃນງານວາງສະແດງຜະລິຕະພັນໄຄແຜ່ນ.
	3. **ນໍາພາອອກແບບການສັງລວມປຶ້ມຄູ່ມືຖານຂໍ້ມູນ (ສ້າງເປັນ profile) ໄຄແຜ່ນໃຫ້ສໍາເລັດສົມບູນ ແລະມິຄຸນນະພາບ.**
	4. **ອອກແບບເຄື່ອງມື ແລະວິທີການ ເພືອ່ແຊກຊຶມ (ເຊືອ່ມຊຶມ-ເຊືອ່ມສານເຂົ້າ) ທາງດ້ານຄວາມສະເໝີພາບດ້ານຍິງ - ຊາຍ ແລະຊົນເຜົ່າໃຫ້ຮັບປະກັນວຽກງານດ່ັງກ່າວໄດ້ປິ່ນອອ້ມເຂົ້າໃນບັນດາກິດຈະກໍາທີ່ກ່າວມາ່ຂ້າງເທິງນີ້.**
		1. ເຜີຍແຜ່ແນວທາງ, ນະໂຍບາຍຂອງລັດຖະບານໃນການສົ່ງເສີມແມ່ຍິງ, ບົດບາດຂອງແມ່ຍິງໃນການຊົມໃຊ້ຊີວະນາໆພັນຕິດພັນກັບການດໍາລົງຊີວິດ, ການມີສ່ວນຮ່ວມຂອງການຈັດຕັ້ງ, ເພດຊາຍເຂົ້າໃນດໍາເນີນໂຄງການ.
		2. ເອົາຄູຝຶກຈາກບ້ານ ບົມ, ບ້ານ ມ່ວງຄໍາ ຂຶ້ນສະເໜີກ່ຽວກັບຄວາມເປັນມາຂອງກຸ່ມ, ການມີສ່ວນຮ່ວມຂອງການຈັດຕັ້ງ, ສະມາຊິກພາຍໃນຄອບຄົວ, ຂໍ້ສະດວກ, ສິ່ງທ້າທາຍທີ່ພົບໄລຍະຜ່ານມາ ແລະ ການສ້າງຄວາມເຂັ້ມແຂງຂອງກຸ່ມ.
	5. **ຄົ້ນຄວ້າພິຈາລະນາ ແລະອະນຸມັດການປະຕິບັດແຜນວຽກ ແລະບົດລາຍງານໂຄງການຍ່ອຍ ຫຼື ສັນຍາໃນກິດຈະກໍາຍ່ອຍ:**
		1. ກວດກາແຜນກິດຈະກໍາ ເຫັດທໍາມະຊາດ ງວດ 2 ( ເດືອນ ມີນາ) ແລະ ອະນຸມັດໃຫ້ທິມງານເຄືອ່ນໄຫວຕາມແຜນວຽກທີ່ໄດ້ວາງໄວ້.
		2. ກວດກາແຜນກິດຈະກໍາ ເດືອນ ມີນາ (3) 2016 ຂອງໂຄງການຍອ່ຍ ສົ່ເສີມ ແລະພັດທະນາຄຸນນະພາບການຜະລິດໄຄແຜ່ນ ແລະຄວາມພອ້ມໃນການກະກຽມ ພອ້ມທັງອະນຸມັດໃຫ້ທິມງານເຄື່ອນໄຫວຕາມແຜນທີ່ໄດ້ວາງໄວ້.
		3. ພິຈາລະນາ ປັບປ່ຽນແຜນເຄືອ່ນໄຫວວຽກຢູ່ເມືອງ ນໍາບາກ ໃຫ້ແທດເໝາະກັບຄວາມເປັນຈິງ.
	6. **ລົງສັງເກດຕີລາຄາຄວາມຄືບໜ້າຂອງກິດຈະກໍາໂຄງການຍອ່ຍ, ໃຫ້ທິດຊີ້ນໍາໃນການແກ້ໄຂບັນຫາຂໍ້ຄົງຄ້າງ ໂດຍສົມທົບກັບອົງການຈັດຕັ້ງບ້ານ ແລະພາກສ່ວນອື່ນໆທີ່ກ່ຽວຂອ້ງແກ້ໄຂຊ່ວຍ:**
		1. ລົງປຶກສາຫາລືກັບກຸ່ມປູກເຫັດຢູ່ 5 ບ້ານ, ຊອກຫາຂໍ້ສະດວກ, ຂໍ້ຫຍຸ້ງຍາກ ແລະຮ່ວມກັນຊອກຫາວິທີການແກ້ໄຂ ໂດຍສະເພາະແມ່ນຊາວບ້ານ ຫ້ວຍຕ່່ານ ຂາດນໍ້າຫົດເຫັດ, ຊາວບ້ານ ໂສມບໍ່ໝັ້ນໃຈຕໍ່ຜົນໄດ້ຮັບ, ບໍ່ມີຄວາມຮັບຜິດຊອບສູງໃນການບົວລະບັດຮັກສາ.
	7. **ພົວພັນປະສານງານ, ລາຍງານການປະຕິບັດໂຄງການໃຫ້ປະທານສະຫະພັນແມ່ຍິງແຂວງ, ຄະນະນໍາຂັ້ນເມືອງເປົ້າ ໝາຍ ແລະຂໍທິດຊີ້ນໍາຕ່າງໆ ຕາມຄວາມຈໍາເປັນ:**
		1. ພົວພັນກັບຄະນະກໍາມະການຈັດງານຈະຫລາດນັດຂອງແຂວງ ເພືອ່ຂໍສະຖານທີ່ຈັດວາງສະແດງຜະລິດຕະພັນໄຄແຜ່ນ.
		2. ລາຍງານສະພາບການປະຕິບັດກິດຈະກໍາຝຶກອົບຮົມເຕັກນິກການປູເຫັດບົດ, ເຫັດຂອນຂາວ ແລະເຫັດເຟືອງ, ການເກັບກໍາຂໍ້ມູນເຫັດທໍາມະຊາດໃຫ້ປະທານສະຫະພັນແມ່ຍິງແຂວງ.
		3. ເຂົ້າພົບຮອງເລຂາພັກເມືອງ ຈອມເພັດ, ວຽງຄໍາ, ນໍ້າບາກ ເພືອ່ລາຍງານການຂະຫຍາບບ້ານເປົ້າໝາຍໃໝ່ ໂຄງການຍອ່ຍ ສົ່ງເສີມ ແລະພັດທະນາຄຸນນະພາບໄຄແຜ່ນ.
		4. ປຶກສາຫາລືກັບປະທານສະຫະພັນແມ່ຍິງເມືອງ ນໍ້າບາກ ກ່ຽວກັບການແຕ່ງຕັ້ງຜູ່ປະສານງານຄົນໃໝ່ປ່ຽນແທນຜູ່ທີ່ຖືກໄປເຮັດໜ້າທີ່ໃໝ່.
	8. **ພົວພັນປະສານສົມທົບບັນດາໜ້າວຽກກັບຫ້ອງການປະສານງານໂຄງການຕາບີ ຫລວງພະບາງ ແລະວຽງຈັນ:**
		1. ປຶກສາຫາລືກັບໂຄງການ ຕາບີ ຫລວງພະບາງ ກ່ຽວກັບການສະຫລຸບກິດຈະກໍາ, ການເບີກຈ່າຍຕ່າງໆ.
	9. **ໃຫ້ທິດຊີ້ນໍາ-ນໍາພາເອື້ອຍນ້ອງວິຊາການສ້າງແຜນການ, ຂຽນບົດສະຫລຸບລາຍງານກິດຈະກໍາ, ປະຈໍາງວດ ແລະທ້າຍໂຄງການຍ່ອຍ (SPA) ຫຼື ສັນຍາກິດຈະກໍາຍ່ອຍ (SAA) ທາງດ້ານປະລິມານແລະຄຸນນະພາບໃຫ້ທັນກັບສະພາບການ.**
		1. ແນະນໍາທິມງານປັບປຸງການຈັດພິມຂໍ້ມູນການເກັບເຫັດໃຫ້ເປັນລະບົບ ເພືອ່ເອົາເຂົ້າບົດສະຫລຸບສະຫລຸບກິດຈະກໍ
		2. ນໍາພາເຮັດບົດລາຍງານກິດຈະກໍາ ຝຶກອົບຮົມເຕັກນິກການປູເຫັດບົດ, ເຫັດຂອນຂາວ ແລະເຫັດເຟືອງ ເດືອນ ມັງກອນ (1) - ມີນາ (3) 2016 ແລະເຮັດແຜນກິດຈະກໍາງວດ 2.
	10. **ອໍານວຍຄວາມສະດວກ ແລະນໍາພາສ້າງພາລະບົດບາດ. ກົດລະບຽບຂອງກຸ່ມ ລວມທັງຈັດຝຶກອົບຮົມການບໍລິຫານກິດຈະກໍາ ແລະ/ຫລືກອງທຶນອີງຕາຫົວຂໍ້.**
		1. ສ້າງເອກະສານເງື່ອນໄຂຜູ່ສະມັກເຂົ້າກຸ່ມຜະລິດໄຄແຜ່ນ, ພາລະບົດບາດຂອງຄະນະກໍາມະການ, ຄະນະກຸ່ມຜະລິດໄຄແຜ່ນ, ຮ່າງກົດລະບຽບຂອງກຸ່ມ.
		2. ລວບລວມປຶ້ມຄູ່ມືການຄຸ້ມຄອງບໍລິຫານກຸ່ມຜະລິດໄຄແຜ່ນ.
		3. ຝຶກອົບຮົມພາລະບົດບາດ, ການຄຸ້ມຄອງບໍລິຫານໃຫ້ຄະນະກໍາມະການ, ຄະນະກຸ່ມ.
		4. ບໍາລຸງກົດລະບຽບກຸ່ມ.
	11. **ແນະນໍາ, ນໍາພາແບບແຜນວິທີເຮັດວຽກໃຫ້ທິມງານ ໂດຍສະເພາະຜູ່ຮັບຜິດຊອບກິດຈະກໍາຍອ່ຍ ຫລື ໂຄງການຍອ່ຍໃຫ້ຈັດຕັ້ງປະຕິບັດໃຫ້ມີຜົນສໍາເລັດທາງດ້ານປະລິມານ ແລະຄຸນນະພາບສູງໃຫ້ທັນກັບເວລາ.**
		1. ແນະນໍາແບບແຜນວິທີເຮັດວຽກ, ການພົວພັນປະສານງານ, ການລາຍງານໃຫ້ຄະນະກໍາມະການ, ຄະນະກຸ່ມ, ສະມາຊິກກຸ່ມຜະລິດໄຄແຜ່ນ.
		2. ແນະນໍາແບບແຜນວິທີເຮັດວຽກ, ການປະສານງານຄືນໃຫ້ທິມງານໂຄງການຍອ່ຍ ສົ່ງເສີມການປູກເຫັດທໍາມະຊາດ ທັງຂັ້ນແຂວງ ແລະ ຂັ້ນເມືອງ, ຄູຝຶກຂັ້ນແຂວງ ເພືອ່ໃຫ້ການສະຫລຸບ ລາຍງານ ຊັດເຈນ, ທັນກັບເວລາ.
	12. **ຊຸກຍູ້, ຕິດຕາມ, ກວດກາ, ອໍານວຍຄວາມສະດວກກ່ຽວກັບຂະບວນການຜະລິດໄຄແຜ່ນ ແລະ ການປູກເຫັດໃນລະດູການຕ່າງໆ ແລະ ການຈໍາໜ່າຍຂອງແຕ່ລະຜະລິດຕະພັນທີ່ກ່າວມາ.**
		1. ລົງຕິດຕາມການເດີນເຊື້ອເຫັດທີ່ໄດ້ສາທິດໃນຊຸດຝຶກອົບຮົມ 5 ບ້ານ.

ດ່ັງນັ້ນ ຈຶ່ງໄດ້ລາຍງານມາຍັງທ່ານ ເພືອ່ຮັບຊາບ

 ຫລວງພະບາງ, ວັນທີ **31 ມີນາ (3) 2016**

ຜູ່ລາຍງານ

**ບົວຈັນ ນາມມະວົງ**